પરંતુ સરકાર દ્વારા યેનકેન પ્રકારે આ રજૂઆતને ધ્યાને લેવામાં આવતી નથી દરમિયાનમાં ગત સાંજ બાદ ભાલ પંથકની આ જમીનો પર વિવિધ ખાનગી કંપનીઓ દ્વારા પાળા બનાવી અને મીઠાના અગર માટેની કાર્યવાહી શરૂ થતા ગ્રામજનો સ્થળ પર દોડી ગયા હતા અને ફળદ્રુપ એવી આ ભાલ પંથકની જમીનને મીઠાના અગરના નામે ખાનગી કંપનીઓને પધરાવી દેવાની સરકારની કથિત નીતિ-રીતિનો આક્રમક પરંતુ મૌન સ્વરૂપે વિરોધ શરૂ કર્યો હતો આ તકે ગ્રામજનોએ આ કાર્યવાહી થવાના કારણે અહીં થતી ખેતીને પણ વ્યાપક નુકસાન જશે એટલું જ નહીં તેનાથી માનવ વસાહતના અસ્તિત્વ સામે પણ જોખમ ઊભું થવાની દહેશત વ્યક્ત કરી હતી જોકે ગ્રામજનોના ટોળેટોળાં ઉમટી પડતા ખાનગી કંપની દ્વારા પોલીસ બંદોબસ્તની માંગણી કરવામાં આવી હતી પરંતુ ગ્રામજનોએ મૂક વિરોધ કરતા પોલીસને પણ કોઈ આક્રમક વલણ દાખવવાની જરૂર પડી ન હતી અંદાજે બે કલાક સુધી મૌન ધારણ અને વાહનો બે વાહનો આજે બેસીને ગ્રામજનોએ કામ અટકાવ્યું હતું બાદમાં કોન્ટ્રાક્ટરોને કામ છોડીને ચાલ્યા જવાની ફરજ પડતાં હાલ તુરંત આ વિવાદનો અંત આવ્યો હતો.